1.pielikums

PA protokolam Nr.2

15.01.2019.

VAS "Privatizācijas aģentūra"

Iepirkuma komisijas

2019.gada 15.janvāra sēdē sniegtās atbildes

uz uzdotajiem jautājumiem

par Atklātu konkursu

“**Būvdarbu veikšana VAS "Privatizācijas aģentūra" ēkās Rīgā, K.Valdemāra ielā 31, K.Valdemāra ielā 31A un K.Valdemāra iela 31B**”

(PA/2018/76)

######  **Par VAS “Privatizācijas aģentūra” 2018.gada 18.decembrī izsludināto Atklātu konkursu “Būvdarbu veikšana VAS "Privatizācijas aģentūra" ēkās Rīgā, K.Valdemāra ielā 31, K.Valdemāra ielā 31A un K.Valdemāra iela 31B**  (PA/2018/76)" **ir iesniegts šāds jautājums:**

###### **14.01.2019.**

**Jautājums:**

**1)** Pretendents izskatot Pasūtītāja atklātā konkursa „Būvdarbu veikšana VAS “Privatizācijas aģentūra” ēkās Rīgā, K.Valdemāra ielā 31, K.Valdemāra ielā 31A un K.Valdemāra iela 31B”, identifikācijas Nr.PA/2018/76 nolikumu, lūdz precizēt nolikuma punktu 13.12., ar sekojošu, vai Pretendenta iesniegtais piedāvājums tiks noraidīts, ja Pretendenta pieredzes objekta apjoms (kvadrātmetros) atbildīs prasītai pieredzei, bet objekta stāvu skaits būs mazāks, par stāvu skaitu, kas norādīts nolikumā. Pretendents uzskata, ka stāvu skaitam nevajadzētu būt par noteicošo uz kā pamata tiktu izvērtēta Pretendenta iepriekšējā darba pieredze un kvalitāte, kā arī pamatojoties uz Publisko iepirkumu likumu – pasūtītājs  nodrošina vienādas iespējas visiem pretendentiem un nerada nepamatotus ierobežojumus konkurencei iepirkumā.

**Atbilde:**

Pretendenta pieredzei jāatbilst Atklāta konkursa nolikuma 13.12.punkta noteiktajām prasībām, jo saskaņā ar Ministru kabineta 2014.gada 2.septembra noteikumiem Nr.529 “Ēku būvnoteikumi” būvobjekta ēka pēc ēku iedalījuma grupās atbilst 3.grupai (skat. Atklāta konkursa tehnisko dokumentāciju) un kritērijs iedalījumam ir stāvu skaits. Līdz ar to Pasūtītājs, nosakot prasības Pretendentiem, nav ierobežojis konkurenci iepirkumā.